02.09.2019
Цәыббрамза 2 рзы Аҧсны Аҳәынҭқарра Ахада Рауль Ҳаџьымба П.С. Шьаҟрыл ихьӡ зху Лыхнытәи абжьаратә школ шьаҭанкылатәи аиҭашьақәыргылара анаҩс аартра даҭааит.
Ахада ашкол арҵаҩцәеи аҵаҩцәеи драцәажәеит, ахәыҷқәа рҵараҿы аихьӡарақәеи аманшәалареи рзеиӷьеишьеит.
Аханатә Лыхнытәи абжьаратә школ ахыбра аартын 1982 шықәса рзы. Убри аахыс ашкол аҟны раҧхьатәи шьаҭанкылатәи аиҭашьақәыргылара алыршан Аҧсны Аҳәынҭқарра асоциал-економикатә ҿиара аинвестициатә программа ахарџь ала.